На основу члана 68. Статута општине Нова Варош ("Службени лист општине Нова Варош", бр.4/2019 и 4/2020), разматрајући захтев мештана села Дражевићи, за излазак на лице места ради утврђивања стања, а везано за поправку пута, односно асфалтирања у дужини од 500 m, Општинско веће на седници одржаној 26.08.2024.године, донело је

**З А К Љ У Ч А К**

**ОБАВЕШТАВАЈУ СЕ** подносиоци захтева, да ће се асфалтирање путева радити у складу са планом јавних набавки и буџетским средствима за 2024. годину. Један од начина да се асфалтирање одређених деоница брже реализује, је учествовање самих мештана у асфалтирању, новчаним средствима у односу 1:2.

**ЗАДУЖУЈЕ СЕ** Одељење за инвестиције и јавне набавке Општинске управе Нова Варош, да изласком на лице места, утврде чињенично стање, као и могућност санације предметног пута.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ: 06-65/9/2024-03 од 26.08.2024. године**

**ПРЕДСЕДНИК**

**Општинског већа**

**Бранко Бјелић**