На основу члана 58. Закона о локалној самоуправи ("Службени гласник РС", бр.129/2007, 83/14, 101/16,47/18 и 111/2021 – др.закон), члана 58. Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016, 113/2017, 95/2018,114/2021 и 92/2023), Уредбе о критеријумима за разврставање радних места и мерилима за опис радних места службеника у аутономним покрајини и јединицама локалне самоуправе („Сл.гласник РС“, бр.88/2016, 113/17-др.закон, 86/19-др.закон, 157/2020-др.закон, 123/21-др.закон и 12/2022), члана 88. Статута општине Нова Варош ("Службени лист општине Нова Варош", бр.4/2019 и 4/2020), члана 14. Одлуке о организацији Општинске управе Нова Варош ("Службени лист општине Нова Варош", бр.25/2020) и члана 2. и 4. Одлуке о Општинском правобранилаштву општине Нова Варош („Службени лист општине Нова Варош“, бр.5/2014 и 6/2014), Општинско веће општине Нова Варош, на предлог начелника Општинске управе, дана 26.08.2024.године, доноси

**ПРАВИЛНИК О ИЗМЕНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ И ОПШТИНСКОМ ПРАВОБРАНИЛАШТВУ ОПШТИНЕ НОВА ВАРОШ**

**Члан 1.**

**У** Обједињеном Правилнику о систематизацији радних места у Општинској управи и Општинском правобранилаштву општине Нова Варош („Службени лист општине Нова Варош“, бр.15/2022, 23/2022 и 3/23 ), мења се члан 4. и гласи:  
„Овим Правилником систематизована су следећа радна места:

|  |  |  |
| --- | --- | --- |
| **Функционери – изабрана и постављена лица** | 1 функционер | |
| **Службеник на положају – I група** | 1 радно место | 1 службеник |

|  |  |  |
| --- | --- | --- |
| **Службеници-извршиоци** | **Број радних места** | **Број службеника** |
| Самостални саветник | 7 | 7 |
| Саветник | 23 | 27 |
| Млађи саветник |  |  |
| Сарадник | 8 | 8 |
| Млађи сарадник |  |  |
| Виши референт | 12 | 15 |
| Референт |  |  |
| Млађи референт |  |  |
| **Укупно:** | **50 радних места** | **57 службеника** |
|  |  |  |
| **Намештеници** | **Број радних места** | **Број намештеника** |
| Прва врста радних места |  |  |
| Друга врста радних места |  |  |
| Трећа врста радних места |  |  |
| Четврта врста радних места | 1 | 1 |
| Пета врста радних места | 1 | 1 |
| **Укупно:** | **2 радна места** | **2 намештеника** |

**Члан 2.**

Члан 25 у одељку **«Посебна организациона јединица – кабинет председника општине»,** мења се и гласи :

**1.Помоћник председника општине за инвестиције, комуналне делатности, привреду и економски развој**

**Опис послова**: Прикупља податке за инвестирање у општину, прати покривеност комуналном инфраструктуром на подручју општине, сагледава потреба за унапређење квалитета живота на селу, сарађује са месним заједницама, са ресорним министарствима, као и другим органима, организацијама и институцијама; подстицање и старање о економском развоју, припрема извештаје и информације по захтеву председника општине, обавља и друге послове по налогу председника општине.

**Услови:** Стечено средње образовање.

**Члан 3.**

Овај Правилник ступа на снагу осмог дана од дана објављивања у „Службеном листу општине Нова Варош“.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:06-65/3-1/2024-03 од 26.08.2024.године**

**ПРЕДСЕДНИК**

**Општинског већа**

**Бранко Бјелић**

***О б р а з л о ж е њ е***

Чланом 58. Закона о о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018, 114/2022 и 92/2023), прописано је да Општинско веће, на предлог начелника Општинске управе доноси Правилник о организацији и систематизацији радних места у Општинској управи.

Чланом 88. Статута општине Нова Варош („Сл.лист општине Нова Варош“, бр.4/2019 и 4/2020) прописано је да начелник Управе припрема Правилник о унутрашњем уређењу системтизације Општинске управе, посебних органа, служби и организација обједињује начелник Општинске управе и доставља Општинском већу на усвајање.

Обзиром да је Општинско веће орган надлежан за доношење наведеног Правилника, то се Предлог измене Правилника о систематизацији радних места у Општинској управи и Општинском правобранилаштву општине Нова Варош доставља истом на разматрање и усвајање.

**ПРЕДЛАГАЧ**

**В.Д. НАЧЕЛНИКА**

**Општинске управе**

**Ружа Матовић**